CELEX: 32019R1177
Language: el
Date: 2019-07-10 00:00:00
Title: Εκτελεστικός κανονισμός (ΕΕ) 2019/1177 της Επιτροπής, της 10ης Ιουλίου 2019, για την τροποποίηση του κανονισμού (ΕΕ) αριθ. 142/2011 όσον αφορά τις εισαγωγές ζελατίνης, γευσιογόνων σπλάχνων και τετηγμένων λιπών (Κείμενο που παρουσιάζει ενδιαφέρον για τον ΕΟΧ)

11.7.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 185/26
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/1177 ΤΗΣ ΕΠΙΤΡΟΠΗΣ
         της 10ης Ιουλίου 2019
         για την τροποποίηση του κανονισμού (ΕΕ) αριθ. 142/2011 όσον αφορά τις εισαγωγές ζελατίνης, γευσιογόνων σπλάχνων και τετηγμένων λιπών
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την κατάργηση του κανονισμού (ΕΚ) αριθ. 1774/2002 (1), και ιδίως το άρθρο 29 παράγραφος 4 και το άρθρο 41 παράγραφος 4,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) αριθ. 142/2011 της Επιτροπής (2) καθορίζει τους όρους για τη δημόσια υγεία και την υγεία των ζώων για τις εισαγωγές ζελατίνης, γευσιογόνων σπλάχνων και τετηγμένων λιπών.
                  
               
                     (2)
                  
                  
                     Στον πίνακα 1 του τμήματος 1 του κεφαλαίου I και στον πίνακα 2 του τμήματος 1 του κεφαλαίου II του παραρτήματος XIV του κανονισμού (ΕΕ) αριθ. 142/2011 καθορίζονται οι απαιτήσεις για τις εισαγωγές στην Ένωση ζωικών υποπροϊόντων.
                  
               
                     (3)
                  
                  
                     Η Αίγυπτος παρέσχε στην Επιτροπή επαρκείς εγγυήσεις για τους ελέγχους που διενεργεί η αρμόδια αρχή στην παραγωγή ζελατίνης. Επομένως, είναι δικαιολογημένη η προσθήκη της Αιγύπτου στον κατάλογο των τρίτων χωρών από όπου επιτρέπεται η εισαγωγή ζελατίνης στην Ένωση.
                  
               
                     (4)
                  
                  
                     Τα γευσιογόνα σπλάχνα που προορίζονται για την παρασκευή τροφών για ζώα συντροφιάς μπορούν να λαμβάνονται από οικόσιτα αλλά και από άγρια ζώα που σφάζονται ή θανατώνονται για κατανάλωση από τον άνθρωπο. Είναι σκόπιμο να ευθυγραμμιστεί ο κατάλογος των τρίτων χωρών που είναι επιλέξιμες για την εισαγωγή γευσιογόνων σπλάχνων με αναφορά στον κατάλογο των τρίτων χωρών που έχουν εγκριθεί για εισαγωγές κρέατος άγριων θηραμάτων για κατανάλωση από τον άνθρωπο.
                  
               
                     (5)
                  
                  
                     Με τον κανονισμό (ΕΕ) 2017/1261 της Επιτροπής (3) καθιερώθηκε μια εναλλακτική μέθοδος, βάσει αξιολόγησης της EFSA (4), για την παραγωγή ανανεώσιμων καυσίμων. Είναι σκόπιμο να επιτραπούν οι εισαγωγές τετηγμένων λιπών που αναφέρονται στα άρθρα 8, 9 και 10 του κανονισμού (ΕΚ) αριθ. 1069/2009 για χρήση στη νέα εναλλακτική μέθοδο, δεδομένου ότι επιτρέπεται η χρήση των ίδιων υλικών στην Ένωση. Το κεφάλαιο II του παραρτήματος XIV του κανονισμού (ΕΕ) αριθ. 142/2011 θα πρέπει να τροποποιηθεί αναλόγως.
                  
               
                     (6)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα XIV του κανονισμού (ΕΕ) αριθ. 142/2011 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 10 Ιουλίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 300 της 14.11.2009, σ. 1.
         
            (2)  Κανονισμός (ΕΕ) αριθ. 142/2011 της Επιτροπής, της 25ης Φεβρουαρίου 2011, για την εφαρμογή του κανονισμού (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την εφαρμογή της οδηγίας 97/78/ΕΚ του Συμβουλίου όσον αφορά ορισμένα δείγματα και τεμάχια που εξαιρούνται από κτηνιατρικούς ελέγχους στα σύνορα οι οποίοι αναφέρονται στην εν λόγω οδηγία (ΕΕ L 54 της 26.2.2011, σ. 1).
         
            (3)  Κανονισμός (ΕΕ) 2017/1261 της Επιτροπής, της 12ης Ιουλίου 2017, για την τροποποίηση του κανονισμού (ΕΕ) αριθ. 142/2011 όσον αφορά μια εναλλακτική μέθοδο για τη μεταποίηση ορισμένων τετηγμένων λιπών (ΕΕ L 182 της 13.7.2017, σ. 31).
         
            (4)  Επιστημονική γνώμη σχετικά με τη συνεχή καταλυτική υδρογονοκατεργασία πολλαπλών σταδίων για τη μεταποίηση τετηγμένων ζωικών λιπών (κατηγορία 1) [EFSA Journal 2015·13(11): 4307].
      
      
         
            ΠΑΡΑΡΤΗΜΑ
            Το παράρτημα XIV του κανονισμού (ΕΕ) αριθ. 142/2011 τροποποιείται ως εξής:
            
                        α)
                     
                     
                        η σειρά 5 του πίνακα 1 στο κεφάλαιο I τμήμα 1 αντικαθίσταται από το ακόλουθο κείμενο:
                        
                                    «5
                                 
                                 
                                    Ζελατίνη και υδρολυμένη πρωτεΐνη
                                 
                                 
                                    Υλικά της κατηγορίας 3 που αναφέρονται στο άρθρο 10 στοιχεία α), β), ε), στ), ζ), θ) και ι) και, στην περίπτωση υδρολυμένης πρωτεΐνης: Υλικά της κατηγορίας 3 που αναφέρονται στο άρθρο 10 στοιχεία δ), η) και ια).
                                 
                                 
                                    Η ζελατίνη και η υδρολυμένη πρωτεΐνη πρέπει να έχουν παραχθεί σύμφωνα με το παράρτημα X κεφάλαιο II τμήμα 5.
                                 
                                 
                                    
                                                α)
                                             
                                             
                                                Τρίτες χώρες που παρατίθενται στο παράρτημα II μέρος 1 του κανονισμού (ΕΕ) αριθ. 206/2010 και οι ακόλουθες χώρες:
                                                
                                                             
                                                         
                                                         
                                                            (KR) Νότια Κορέα
                                                         
                                                      
                                                             
                                                         
                                                         
                                                            (MY) Μαλαισία
                                                         
                                                      
                                                             
                                                         
                                                         
                                                            (PK) Πακιστάν
                                                         
                                                      
                                                             
                                                         
                                                         
                                                            (TW) Ταϊβάν
                                                         
                                                      
                                                             
                                                         
                                                         
                                                            (EG) Αίγυπτος
                                                         
                                                      
                                          
                                                β)
                                             
                                             
                                                Στην περίπτωση ζελατίνης και υδρολυμένης πρωτεΐνης από ψάρια: Τρίτες χώρες που παρατίθενται στο παράρτημα II της απόφασης 2006/766/ΕΚ.
                                             
                                          
                                 
                                    
                                                α)
                                             
                                             
                                                Στην περίπτωση ζελατίνης: Παράρτημα XV κεφάλαιο 11.
                                             
                                          
                                                β)
                                             
                                             
                                                Στην περίπτωση υδρολυμένης πρωτεΐνης: Παράρτημα XV κεφάλαιο 12».
                                             
                                          
                              
                  
                        β)
                     
                     
                        η σειρά 13 του πίνακα 2 στο κεφάλαιο II τμήμα 1 αντικαθίσταται από το ακόλουθο κείμενο:
                        
                                    «13
                                 
                                 
                                    Γευσιογόνα σπλάχνα για την παρασκευή τροφών για ζώα συντροφιάς
                                 
                                 
                                    Υλικά που αναφέρονται στο άρθρο 35 στοιχείο α)
                                 
                                 
                                    Τα γευσιογόνα σπλάχνα πρέπει να έχουν παραχθεί σύμφωνα με το παράρτημα XIII κεφάλαιο III.
                                 
                                 
                                    Τρίτες χώρες που παρατίθενται στο παράρτημα II μέρος 1 του κανονισμού (ΕΕ) αριθ. 206/2010, από τις οποίες τα κράτη μέλη επιτρέπουν τις εισαγωγές νωπού κρέατος από το ίδιο είδος ζώου και στις οποίες επιτρέπεται μόνο το κρέας με κόκαλα.
                                    Στην περίπτωση γευσιογόνων σπλάχνων από υλικά που προέρχονται από ψάρια, τρίτες χώρες που παρατίθενται στο παράρτημα II της απόφασης 2006/766/ΕΚ.
                                    Στην περίπτωση γευσιογόνων σπλάχνων που προέρχονται από πουλερικά, τρίτες χώρες που παρατίθενται στο παράρτημα I μέρος 1 του κανονισμού (ΕΚ) αριθ. 798/2008, από τις οποίες τα κράτη μέλη επιτρέπουν τις εισαγωγές νωπού κρέατος πουλερικών.
                                    Στην περίπτωση γευσιογόνων σπλάχνων που προέρχονται από ορισμένα άγρια χερσαία θηλαστικά, τρίτες χώρες που παρατίθενται στο παράρτημα I μέρος 1 του κανονισμού (ΕΚ) αριθ. 119/2009, από τις οποίες τα κράτη μέλη επιτρέπουν τις εισαγωγές νωπού κρέατος του ίδιου είδους ζώων.
                                 
                                 
                                    Παράρτημα XV κεφάλαιο 3(E)».
                                 
                              
                  
                        γ)
                     
                     
                        η σειρά 17 του πίνακα 2 στο κεφάλαιο II τμήμα 1 αντικαθίσταται από το ακόλουθο κείμενο:
                        
                                    «17
                                 
                                 
                                    Τετηγμένα λίπη για ορισμένους σκοπούς εκτός της αλυσίδας ζωοτροφών για εκτρεφόμενα ζώα
                                 
                                 
                                    
                                                α)
                                             
                                             
                                                Στην περίπτωση υλικών που προορίζονται για την παραγωγή βιοντίζελ, ελαιοχημικών προϊόντων ή ανανεώσιμων καυσίμων που αναφέρονται στο παράρτημα IV κεφάλαιο IV τμήμα 2 στοιχείο ΙΒ: Υλικά των κατηγοριών 1, 2 και 3 που αναφέρονται στα άρθρα 8, 9 και 10.
                                             
                                          
                                                β)
                                             
                                             
                                                Στην περίπτωση υλικών που προορίζονται για την παραγωγή ανανεώσιμων καυσίμων που αναφέρονται στο παράρτημα IV κεφάλαιο IV τμήμα 2 σημείο Ι: Υλικά των κατηγοριών 2 και 3 που αναφέρονται στα άρθρα 9 και 10.
                                             
                                          
                                                γ)
                                             
                                             
                                                Στην περίπτωση υλικών που προορίζονται για οργανικά λιπάσματα και βελτιωτικά εδάφους:
                                                Υλικά της κατηγορίας 2 που αναφέρονται στο άρθρο 9 στοιχεία γ) και δ) και στο στοιχείο στ) περίπτωση i), καθώς και υλικά της κατηγορίας 3 που αναφέρονται στο άρθρο 10 πλην εκείνων των στοιχείων γ) και ιστ).
                                             
                                          
                                                δ)
                                             
                                             
                                                Στην περίπτωση υλικών που προορίζονται για άλλους σκοπούς:
                                                Υλικά της κατηγορίας 1 που αναφέρονται στο άρθρο 8 στοιχεία β), γ) και δ), υλικά της κατηγορίας 2 που αναφέρονται στο άρθρο 9 στοιχεία γ) και δ) και στο στοιχείο στ) σημείο i), καθώς και υλικά της κατηγορίας 3 που αναφέρονται στο άρθρο 10 πλην των στοιχείων γ) και ιστ).
                                             
                                          
                                 
                                    Τα τετηγμένα λίπη πρέπει να πληρούν τις απαιτήσεις του τμήματος 9.
                                 
                                 
                                    Τρίτες χώρες που παρατίθενται στο παράρτημα II μέρος 1 του κανονισμού (ΕΕ) αριθ. 206/2010 και, στην περίπτωση υλικών από ψάρια, τρίτες χώρες που παρατίθενται στο παράρτημα II της απόφασης 2006/766/ΕΚ.
                                 
                                 
                                    Παράρτημα XV κεφάλαιο 10 στοιχείο B».